CELEX: C2005/217/27
Language: sk
Date: 2005-09-03 00:00:00
Title: Rozsudok Súdneho dvora (prvá komora) z 26. mája 2005 vo veci C-465/03 (návrh na začatie prejudiciálneho konania podaný Unabhängiger Finanzsenat, Außenstelle Linz): Kretztechnik AG proti Finanzamt Linz (Šiesta smernica o DPH — Plnenia za protihodnotu — Vydanie akcií — Prijatie spoločnosti na burzu cenných papierov — Odpočítanie DPH)

3.9.2005   
            
            
               SK
            
            
               Úradný vestník Európskej únie
            
            
               C 217/14
            
         
      ROZSUDOK SÚDNEHO DVORA
   
   (prvá komora)
   z 26. mája 2005
   vo veci C-465/03 (návrh na začatie prejudiciálneho konania podaný Unabhängiger Finanzsenat, Außenstelle Linz): Kretztechnik AG proti Finanzamt Linz (1)
   
   (Šiesta smernica o DPH - Plnenia za protihodnotu - Vydanie akcií - Prijatie spoločnosti na burzu cenných papierov - Odpočítanie DPH)
   (2005/C 217/27)
   Jazyk konania: nemčina
   Vo veci C-465/03, ktorej predmetom je návrh na začatie prejudiciálneho konania podľa článku 234 ES podaný rozhodnutím Unabhängiger Finanzsenat, Außenstelle Linz (Rakúsko) z 20. októbra 2003 a doručený Súdnemu dvoru 5. novembra 2003, ktorý súvisí s konaním: Kretztechnik AG proti Finanzamt Linz, Súdny dvor (prvá komora), v zložení: predseda prvej komory P. Jann, sudcovia K. Lenaerts (spravodajca), J. N. Cunha Rodrigues, M. Ilešič a E. Levits, generálny advokát: F. G. Jacobs, tajomník: M.-F. Contet, hlavná referentka, vyhlásil 26. mája 2005 rozsudok, ktorého výrok znie:
   
               1)
            
            
               Vydanie nových akcií nie je plnením patriacim do pôsobnosti článku 2 bod 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, v znení zmenenom a doplnenom smernicou Rady 95/7/ES z 10. apríla 1995.
            
         
               2)
            
            
               Článok 17 ods. 1 a 2 šiestej smernice 77/388, v znení zmenenom a doplnenom smernicou 95/7 priznáva právo na odpočítanie celej dane z pridanej hodnoty účtovanej pri výdavkoch vynaložených platiteľom dane na rozličné služby, ktoré prijal v rámci vydania akcií, pokiaľ sú všetky plnenia uskutočňované platiteľom dane pri jeho hospodárskej činnosti zdaniteľnými plneniami.
            
         
      (1)  Ú. v. EÚ C 47, 21.2.2004.